
ROMÂNIA

JUDEŢUL TIMIŞ

PRIMAR

NR.SC2019-18457/22.07.2019 
EXPUNERE DE MOTIVE 
PRIVIND OPORTUNITATEA  PROIECTULUI DE  HOTĂRÂRE- Privind închirierea imobilului situat în Timişoara, str. Abrud nr.19, fostă Aleea Detunata nr. 6, înscris în CF nr. 402743 Timişoara cu nr. top 5668, pentru  desfăşurarea procesului de învăţământ al Grădiniţei cu Program Prelungit nr. 16, arondată la  Grădiniţa cu Program Prelungit nr.53
        Conform prevederilor art.20, alin.1) din Legea educaţiei naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar  de stat în localităţile în care acestea îşi exercită autoritatea.

        Procesul de învăţământ al Grădiniţei cu Program Prelungit nr.16  arondată la  Grădiniţa cu Program Prelungit nr.53, cu personalitate juridică  se desfăşoară în imobilul situat în Timişoara, str. Abrud nr.19, fostă Aleea Detunata nr. 6, înscris în CF nr. 402743 Timişoara cu nr. top 5668,  aflat în proprietatea d-lui. Marincu Irinel-Ionel şi a d-nei Besnea Suzana-Camelia  fostă Marincu Suzana-Camelia, în baza contractului de închiriere cu nr.23022/21.09.2016, încheiat în baza  HCL nr. 82/09.09.2016, cu o chirie  negociată  de 2.500  euro/lună,  plătită  în lei  la cursul de schimb al BNR din data plaţii.
 Având în vedere  că Contractul de închiriere expiră în data de 29.08.2019;
    Având în vedere că prin adresele înregistrate la Municipiul Timişoara cu nr. SC2019-10128/22.04.2019 şi nr. SC2019-15909/26.06.2019, proprietarii imobilului dl. Marincu Irinel-Ionel respectiv  d-na Besnea Suzana-Camelia  fostă Marincu Suzana-Camelia, şi-au exprimat acordul  de a încheia  un nou contract de închiriere  pentru  imobilul din str. Abrud nr.19,  în aceleaşi condiţii;

     Având în vedere că prin adresa cu nr.795/26.06.2019 înregistrată la Municipiul Timişoara sub  nr.SC2019-16019/27.06.2019 conducerea Grădiniţei PP nr.53, a solicitat sprijinul privind  prelungirea contractului de închiriere pentru imobilului situat în str. Abrud nr.19 în care îşi  desfăşoară  activitatea   Grădiniţa cu PP nr.16 şi  ne-a adus la cunoştinţă  că imobilul necesită  o serie de lucrări  de reparaţii;
    Având în vedere Procesul Verbal nr. 7/18.07.2019 din  care  rezultă că, Comisia de negociere cu terţii  a Consiliului Local  şi proprietarii au fost de acord  cu încheierea  unui nou contract de închiriere pentru imobilul din str . Abrud  nr.19, cu păstrarea  clauzelor contractuale din precedentul contrct, pe o perioadă de 3 ani, cu  o chirie de  de 2.500 euro/lună.  Proprietarii imobilului  au fost de acord  să execute reparaţiile  mici la acoperiş ca  să poată funcţiona grădiniţa;
    Având în  vedere că în prezent nu se dispune de  un alt imobil în aceeaşi zonă sau în zonă apropiată, în care să fie translocată activitatea  Grădiniţei cu program prelungit nr. 16;

   - Considerăm necesară şi oportună iniţierea unui proiect de hotărâre privind închirierea imobilului situat în Timişoara, str. Abrud nr.19, fostă Aleea Detunata nr. 6, înscris în CF nr. 402743 Timişoara cu nr. top 5668 ,  pentru  desfăşurarea procesului de învăţământ al Grădiniţei cu Program Prelungit nr.16, arondată la  Grădiniţa cu Program Prelungit nr.53.

